แนวโน้มหุ้นลุ้นขึ้นเกิดเทคนิคเคิลรีบาวน์
นักวิเคราะห์ฯคาดตลาดหุ้นไทยเช้านี้ลุ้นดีดขึ้นเกิดเทคนิคเคิลรีบาวน์ เช่นเดียวกับภูมิภาค
9 ต.ค. 2555

นักวิเคราะห์ฯคาดตลาดหุ้นไทยเช้านี้ลุ้นดีดขึ้นเกิดเทคนิคเคิลรีบาวน์ เช่นเดียวกับภูมิภาค
นายณาศิส ประเสริฐสกุล นักกลยุทธ์การลงทุน บล.เกียรตินาคิน กล่าวว่า ตลาดหุ้นไทยเช้านี้น่าจะดีดตัวขึ้นได้บ้างหลังจากที่ได้ปรับตัวลงไป ซึ่งตลาดหุ้นอื่นในภูมิภาคเอเชียเช้านี้ต่างก็รีบาวน์กันทั่วหน้า มองว่าเป็นลักษณะของเทคนิคเคิลรีบาวน์ โดยตลาดฯมีปัจจัยบวกจากความคาดหวังการพูดคุยของนายกฯเยอรมัน และนายกฯกรีซในวันนี้ ที่อาจจะมีความคืบหน้าในทางบวกเกี่ยวกับการช่วยเหลือกรีซ
นอกจากนี้ ยังคาดหวังในการประกาศผลประกอบการของบริษัทจดทะเบียนในสหรัฐฯที่น่าจะมีผลกำไรที่ออกมา Surprise ให้กับตลาดฯได้ 
อย่างไรก็ดี ตลาดฯคงมีแรงกดดันจากเรื่องที่ ธนาคารโลก ได้มีการปรับลดประมาณการตัวเลข GDP ของเอเชียตะวันออกเฉียงใต้ลง พร้อมให้กรอบการแกว่งไว้ที่ 1,295-1,317 จุด